Италијани у Републици Српској() су грађани италијанског поријекла, који живе и раде на територији Републике Српске. Њихова историја на овим просторима траје још од времена Босанско-херцеговачког устанка, када се већи број гарибалдинаца борио у редовима устаничке војске. Доласком аустроугарске окупационе власти, прве италијанске породице, а након страховитих поплава које су 1882. погодиле Италију насељавају подручја прњаворске, лакташке, челиначке, дервентске и сусједних општина. Са собом су донијели своју културу, обичаје, традицију и језик који су се и данас задржали у Републици Српској. Данас је присуство украјинске националне мањине најпримјетније на територији Општине Прњавор, гдје у насељеном мјесту Штивор, од укупног броја становништва, Италијани чине већину.